Suonenjoki
Suonenjoki  je grad i općina na istoku Finske od 7,419 stanovnika.

Geografske karakteristike

Suonenjoki leži u Regiji Sjeverna Savonija, duž rijeke Suonenjoki, nedaleko od njenog ušća u Jezero Suontienselkä. 
Od administrativnog centra regije Kuopia udaljen je 54 km, a od Jyväskyle 90 km.

Grad je željezničkom prugom i cestama 9, 72 i 69 dobro povezan sa svijetom.

Historija

Historija Suonenjokija usko je povezana sa crkvom, koja je podignuta 1785., a 1823. dozidan joj je i zvonik, koji je danas najstarija građevina u mjestu, jer je prva crkva srušena. Nova crkva podignuta je 1865. po projektu Ferdinanda Öhmana. Te iste godine osnovana je i Općina Suonenjoki.

Suonenjoki je dobio status trgovišta 1967., a 1977. i status grada.

Suonenjoki je u Finskoj poznat kao grad jagoda, jer se one uzgajaju na površini od 400 hektara, što predstavlja oko 10% svih površina u Finskoj pod tom kulturom. U Finskoj se godišnje proizvede od 12 do 17 milijuna tona, a od toga u regiji Suonenjoki  1,5 do 2,5 milijuna tona.

Pored jagoda uzgajaju se i maline, ribizle i borovnice.

Izvori

Vanjske veze 

 Službene stranice grada Suonenjoki  
Gradovi u Finskoj
Općine u Finskoj